《南园新作小舟与客游白湖柯某东海有诗次韵》
宋代·陈宓

好着西湖藕似船，青秧绿水正相缘。
漫从略彴无人处，唤得婵相欲雨天。
云意爱随双桨动，山光只在短蓬边。
小园暇日频来往，老竹乔松看岁年。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。